**סיכום הישיבה הראשונה של ועדת ההיגוי הבין משרדית לניטור הלאומי בים התיכון**

**נוכחים:**

וועדת ההיגוי

ד"ר אורנה מצנר, מדענית ראשית, יו"ר הועדה מטעם המשרד להגנת הסביבה

אילן ניסים, משרד האנרגיה, מ"מ יו"ר הועדה מטעם משרד האנרגיה

חברי הועדה:

ד"ר משה בן ששון, משרד המדע והטכנולוגיה

ד"ר דרור צוראל, המשרד להגנת הסביבה

עירית הן, משרד הבריאות

רס"ן כרמל רז ממן, חיל הים

רס"ן אור אמזלג, חיל הים

ניר פרוימן, משרד החקלאות

חנה רוזנפלד, המרכז לחקלאות ימית

ענת אריאלי, מנהל התכנון

ד"ר מיה אילסר, מחמל"י, נציגת ארגוני הסביבה

ד"ר גיא רשף , רשות המים

ניצן שריג, משרד התחבורה

וועדת המדענים המלווה

ד"ר דרור צוראל, יו"ר הועדה מטעם המשרד להגנת הסביבה

פרופ' ברק חרות – מנכ"ל חיא"ל

פרופ' מנחם גורן – אונ' תל אביב

ד"ר דב צביאלי – מרכז אקדמי רופין

פרופ' בועז לזר – האונ' העברית

פרופ' אילנה ברמן פרנק – אונ' חיפה

נוכחים שאינם חברי ועדה:

רני עמיר, המשרד להגנת הסביבה

פרד ארזואן, המשרד להגנת הסביבה

ד"ר אולגה זלטקין, משרד האנרגיה

ד"ר ערן ברוקוביץ', משרד האנרגיה

התנצלו:

פרופ' חזי גילדור, פרופ' מיכה אילן, פרופ' דני צ'רנוב, ד"ר רותי יהל, ד"ר יהושוע שקדי, ד"ר עינת מגל, פרופ' אלכסנדר בליי.

ועדת ההיגוי הבין משרדית ליישום תכנית הניטור הוקמה בהתאם לסעיף 2 להחלטת ממשלה מספר 4339 מיום 23/12/2018, על ידי מנכ"ל משרד האנרגיה ומנכ"ל המשרד להגנת הסביבה. בהתאם להחלטה זו, הוקמה גם וועדת מדענים מייעצת לניטור הלאומי שנציגיה מונו ע"י המדענים הראשיים של המשרדים. ביום ה21/5/2018 כונסו הוועדות לישיבה ראשונה משותפת.

**מהלך הישיבה:**

**הרכב הועדות, תפקידיהן ונוהל העבודה**

הוצג הרכב הועדות ותפקידיהן. אושר נוהל לעבודת ועדת ההיגוי המופיע בנספח מספר 1.

**ניטור 2019**

נציגי המשרד להגנת הסביבה ומשרד האנרגיה עדכנו את הוועדות בנוגע לניטור הלאומי לשנת 2019. היות והחלטת הממשלה עברה רק בדצמבר 2018, לאחר שכבר נסגרו החוזים מול חיא"ל, הניטור הלאומי לשנת 2019 יתבצע במתכונתו הנוכחית כשתי תוכניות המוגשות בנפרד למשרד להגנת הסביבה ולמשרד האנרגיה. נציגי שני המשרדים עדכנו שבוצע תיאום בין שתי התוכניות כך שאין חפיפה.

**ניטור 2020**

לאור האמור בסעיף הקודם, הוועדה תתחיל את עבודתה החל מניטור 2020. התוכנית לשנת 2020 אמורה להתבסס על ההצעה שצורפה כנספח להחלטת הממשלה. עם זאת, הוער כי הצעה זו נכתבה במהלך 2015 ולכן ייתכן ויש לעדכן אותה לקראת 2020, הן מבחינת שיטות והן מבחינת עלויות. לצורך כך התבקש פרופ' חרות להגיש תוכנית משותפת חדשה לשנת 2020.

פרופ' גורן ציין שהנושא הביולוגי נמצא בתת תקצוב וביקש לקיים דיון נוסף של וועדת המדענים על הפרק הביולוגי של הניטור, בדגש על ניטור בעלי חיים רב תאיים (חסרי חוליות, דגים ואצות). סוכם שד"ר צוראל יכנס בהקדם מומחים בנושא ביולוגיה ימית לישיבה בוועדת המומחים המייעצת אליה יוזמנו ביולוגים ימיים נוספים לצורך בחינה מחדש של התוכנית המוצעת ועדכונה.

התוכנית החדשה תעודכן בהתאם להמלצות וועדת המדענים.

**דיווח**

כיום דו"ח הניטור כולל 4 דוחות המוגשים למשרד להגנת הסביבה ועוד 7 דוחות המוגשים למשרד האנרגיה במסגרת ניטור הים העמוק. צוין בדיון כי הבקשה מחברי הוועדה לבדוק 11 דוחות באופן מעמיק אינה סבירה, ויש להחליט על מתכונת דיווח מצומצמת יותר. הוער שחלק גדול מהנתונים הנאספים יכולים להיות נגישים במאגר המידע, ולא בהכרח להציגם כל שנה מחדש בדוחות השנתיים. פרופ' חרות הסביר שהדוחות נדרשים בהתאם לחוזים שיש לחיא"ל עם המשרדים. כמו כן, לטענת צוות המדענים יש צורך בדוחות שמנתחים לעומק את הממצאים ולא רק בדו"ח מרכזי מסכם.

הוצע שהדו"ח השנתי שיוגש לוועדות יהיה מעין תקציר המסכם את כל ממצאי הניטור תוך מתן דגש על ממצאים חריגים הנוגעים לקבלת החלטות. בנוסף תוציא חיא"ל גם תתי דוחות מפורטים לכל נושא.

הוועדות יבדקו את הדו"ח המסכם, וועדת המדענים תבדוק את תתי הדוחות, כל מדען בהתאם לתחום מומחיותו.

הוצע שתוקם תת וועדה שתעבוד על מתכונת הדיווח ותציג את המלצתה לוועדת ההיגוי. הרכב תת הוועדה: ד"ר דרור צוראל, ד"ר ערן ברוקוביץ', פרופ' ברק חרות, פרופ' בועז לזר וד"ר מיה אילסר.

**לו"ז עבודה של הועדות**

אישור דוחות הניטור:

חודש מאי – הגשת דוחות הניטור למשרדים.

חודש יוני – כינוס ועדת המומחים לדיון בתוצאות הניטור ואיכות\מהות הדוחות.

חודש יולי – כינוס ועדת ההיגוי לדיון בתוצאות הניטור השנתי.

אישור תכנית הניטור לשנה הבאה:

במהלך הסתיו הועדות מתכנסות שוב לדון על שינויים בתוכנית הניטור לשנה הבאה. ועדת ההיגוי תתכנס אחרי כנוס ועדת המומחים.

ממצאים חריגים: ככל שיתקבלו ממצאים חריגים חיא"ל יתריעו באופן מידי בפני וועדת ההיגוי שתתכנס אד הוק.

**מאגר המידע**

פרופ' חרות הציג בפני חברי הוועדות את מאגר המידע הקיים לנתוני ניטור, מאגר ISRAMAR.

הוצג סוג המידע שניתן להוציא מהמאגר, אופי השימוש במאגר (דורש רישום) וניתוח שנתי של משתמשי המאגר בארץ ובחו"ל. חוזי הניטור הלאומי לשנת 2019 לא כללו את הקמת ותחזוקת המאגר. כמו כן, יש צורך לקבוע את מדיניות פרסום המידע. המאגר כיום אינו נגיש לציבור והוא מסובך להבנה.

יש מידע רב שנאסף במסגרת הניטור המקומי אך אינו מוכנס למאגר המידע הלאומי. הכנסת המידע צריכה לכלול גם בדיקה של איכות הנתונים וכן הכנסה של מטה-דאטא, דוגמת יום ושעת הדיגום, הספינה הדוגמת וכו. נעשה ניסיון מול חברות הגז בו ניתנו לחברות הנחיות להכנסת נתוני ניטור למערכת, אך הניסיון לא צלח.

ברק עדכן שבחוזי הניטור מול המשרדים לשנת 2019 אין תקצוב למאגר המידע. על מנת לא לעכב את הנושא עד אישור תקציב 2020 הציע אילן ניסים תוספת תקציבית ממשרד האנרגיה, אך זו תאושר רק בתנאי שתהיה השתתפת של משרד נוסף. ד"ר בן ששון עדכן שמשרדו הסכים עקרונית לממן יחד עם משרד האנרגיה את הקמת המאגר. יש מקום להגדיל את תקציב הניטור כדי לאפשר כמה שיותר מרכיבים של הנגשת מידע.

רס"ן רז ממן תיארה את המערכת למידע סביבתי של חיל הים ואמרה שצריך לקדם מערכת דומה לכלל ציבור משתמשי הים. מדובר במערכת המתעדכנת באופן יומי לגבי מצב זיהום הים המשמשת לתכנון אימונים.

הוצע שתוקם תת וועדה לקביעת מדיניות פרסום המידע והנגשת מאגר המידע. מבנה הוועדה: ד"ר דרור צוראל, פרופ' ברק חרות, ערן ברוקוביץ, עירית הן, ניר פרוימן, ענת אריאלי, רס"ן כרמל רז ממן ורס"ן אור אמזלג, ד"ר רותי יהל. רס"ן רז ממן התבקשה להציג בפני תת הוועדה את מערכת המידע הימי של חיל הים. תת הועדה תכין מסמך למקבלי ההחלטות כדי לאפשר קבלת החלטה בנוגע למאגר המידע ותקצובו על ידי בעלי עניין נוספים למשרד האנרגיה.

**החלטות:**

1. ד"ר צוראל יזמן ישיבות של תתי הוועדות לנושאי הדיווח ומאגר המידע.
2. ד"ר צוראל, בסיוע פרופ' גורן, יזמן בהקדם ישיבה של המומחים לביולוגי ימית בוועדת המדענים המייעצת לצורך בחינה מחדש של המרכיב הביולוגי של תוכנית הניטור לשנת 2020.
3. לאור הצורך בהגדלת התקציב הניטור במטרה לאפשר כמה שיותר מרכיבי הנגשת מידע, פרופ' חרות ישלח לחברי הועדה תוכנית אחודה לשנת 2020 והצעת מחיר למאגר המידע לאחר קבלת המלצות תתי הוועדות.

ראו בהמשך את נוהל עבודות הוועדות

נספח מספר 1

**וועדת ההיגוי הבין-משרדית והוועדה המייעצת לניטור הלאומי בים התיכון - נוהל עבודה**

**הרכב הועדה (בהתאם להחלטת הממשלה)**

יו"ר: המדענים/יות הראשי/ות של המשרד להגנת הסביבה ומשרד האנרגיה.

נציגים מהמשרדים הבאים: המשרד להגנת הסביבה, משרד האנרגיה, מנהל התכנון במשרד האוצר, משרד התחבורה, משרד הבריאות, שני נציגים מטעם משרד החקלאות ופיתוח הכפר (נציג אגף הדייג ונציג המרכז הלאומי לחקלאות ימית (מלח"י)), שני נציגים ממשרד הביטחון (רפרנט לנושא הניטור ורפרנט לנושא ביטחון מידע), שני נציגים ממשרד המדע (המדען הראשי ונציג נוסף מטעמו).

בנוסף לנציגי המשרדים, יוזמנו לועדה נציגים מהגופים הבאים שתחום עיסוקם נוגע לניטור הים התיכון: רשות הטבע והגנים, רשות המים, ארגון חיים וסביבה (ארגון הגג של ארגוני הסביבה) ונציג האקדמיה.

1. **תפקידי הועדה**
2. לעקוב אחר ממצאי תכנית הניטור הלאומי בים התיכון והמלצות וועדת המומחים (סעיף 3 ו- 4 בהחלטת הממשלה) ולהעביר את המידע לגוף אותו הם/ן מייצגים/גות, בדגש על ממצאים המחייבים פעולה בתחום אחריותו. חברי/ות הועדה יעדכנו, את הועדה לגבי פעולות שננקטו לצורך מתן מענה בנושאים שעלו במסגרת הניטור הלאומי.
3. לרכז את כל המידע הנוגע לניטור (סעיף 3 בהחלטת הממשלה) ולפעול לתיאום בין התכנית הלאומית לבין תכניות ניטור נוספות הפועלות בים תוך ייעול כלל מערך הניטור הימי בישראל (סעיף 13 בהחלטת הממשלה). נציגי משרד החקלאות ופיתוח הכפר, ומשרד הבריאות אחראים להעברת המידע מתכניות הניטור שלהם (סעיפים 8 ו-9 בהחלטת הממשלה).
4. לאשר ולעדכן את תכנית הניטור בהתאם לצורך מידי שנה (סעיף 3 בהחלטת הממשלה) - לוודא כי תכנית הניטור הלאומי עונה על הצרכים המשתנים של הגוף אותו הוא/היא מייצג/ת.
5. עדכון תקציב הניטור הלאומי בהתאם לצרכים ולמגבלות התקציב (סעיף 11 בהחלטת הממשלה) לרבות מעקב אחר תקציב הניטור, תוך חתירה לייעול הניטור ומתן מענה לפרמטרים שאינם מנוטרים ולשילוב פעולות ומשאבי הניטור של הגופים עם הניטור הלאומי.
6. פרסום ממצאי הניטור ועדכון מרכז המידע הימי הלאומי (סעיף 3 בהחלטת הממשלה)

* תוקם תת ועדה לצורך גיבוש הנחיות לאופן הצגת הנתונים הנאספים במרכז המידע הימי הלאומי לעיון ולפרסום.
* חברי/ות הועדה יגדירו את צרכי הגוף אותו הם/ן מייצגים ממרכז המידע הימי.
* חברי/ות הועדה יפעלו לקידום העברת מידע מפעולות ניטור המבוצעות ע"י הגוף אותו הם/ן מייצגים למרכז המידע הלאומי, ומידע הנאסף במסגרת תכניות מחקר ופיתוח
* לפעול למציאת מסגרת מימון קבועה למאגר המידע המשרת את כלל בעלי העניין בתחום.

**לוח זמנים ועבודת הועדות**

בחודש מאי מדי שנה חיא"ל יציג את תוצאות הניטור השנתי (טיוטות דוחות לפני הערות עם נתונים בנספחים),

ביוני תתכנס ועדת המומחים לדיון בתוצאות הניטור ואיכות\מהות הדוחות. לישיבה יוזמנו גם מדעני הניטור הרלוונטיים לנושאים עליהם יבקשו חברי ועדת המומחים לדון בהרחבה בישיבה. לאחר אישור הדו"ח הוא יתוקן בהתאם להערות הוועדה ויישלח לחברי וועדת ההיגוי.

בין יולי לאוקטובר תתכנס ועדת היגוי לדיון בתוצאות הניטור השנתי (התקציר המסכם) ולדון על שינויים בתוכנית לשנה הבאה. מנהל חיא"ל ייצג את צוות הניטור בישיבה ויציג את עיקר ממצאי הניטור של השנה החולפת. לבקשת חברי הוועדה יוזמנו מדענים מצוות הניטור המנהלים את תחומי הניטור עליהם חברי הוועדה יבקשו לדון.

בשנים הראשונות יינתן עדכון לגבי סטאטוס הקמת מרכז המידע הלאומי והנגשת המידע וההצעות של תת הועדה לעניין זה. חברי/ות הועדה מוזמנים להציג נושאים נוספים או לבקש הצגה של מידע נוסף בתיאום עם יו"ר הועדה.

ישיבה שנייה תוקדש לתיאום תכנית הניטור לשנה העוקבת ותכלול הצגה של ההצעה של חיא"ל ובחינה של מידת היכולת לכלול צורכי ניטור ומידע שאינם מקבלים מענה.